Gjaldþrot Wow air á meðal félaga markverðustu gjaldþrota áratogsins sem nú er að líða samkvæmt samantekt Yahoo Finance . Bent er á að Wow hafi vaxið hratt byggt á lágri álagningu líkt og önnur lággjaldaflugfélög . Flugfélaginu hafi ekki tekist að tryggja sér aukið fjármagn en var bæði skuldsett og í lausafjárvandræðum og því fór sem fór . Félög sem ekki hafa tekist að halda í við breytingar í smásölu , sér í lagi í samkeppni við netrisa á borð við Amazon eru áberandi á listanum . Meðal félaga sem Yahoo rifjar upp að hafi orðið gjaldþrota er Blockbuster sem var lengi vel stærsta myndabandaleigukeðja Bandaríkjanna . Fyrirtækið rak þegar mest var yfir níu þúsund verslanir en varð undir í samkeppni við Netflix og aðrar streymisveitur . Félagið fór í greiðslustöðvun árið 2010 og var að lokum lýst gjaldþrota í janúar 2014 . RadioShack er annað félag sem ekki náði að halda í við tækniframfarir . Félagið var frægt fyrir að selja Walkman vasadiskó , boombox og fleiri tæki á árum áður en gekki illa að keppa við ný vörumerki á borð við Best Buy og Amazon . Félagið rak þegar mest var yfir 4.500 verslanir . Yahoo segir félagið hafi verið illa rekið og hafi reynt að vaxa út úr rekstrarerfiðleikunum sem endaði með gjaldþroti árið 2017 . Toys R Us fór í greiðslustöðvun í september 2017 eftir 60 ára rekstrarsögu . Leikfangakeðjan er annað dæmi um smásölufyrirtæki sem ekki tókst að takast á við samkeppni frá Amazon og keðjum á borð við Walmart og Target . Víðtæk svik hjá Theranos Theranos er einnig á listanum . Elizabeth Holmes stofnaði fyrirtækið eftir að hafa hætt í Stanford 19 ára gömul árið 2003 . Markmiðið var að umbylta hvernig blóðsýnataka fer fram . Holmes taldi sig geta náð marktækum niðurstöðum í rannsóknum á blóði með margfalt minna magni frá hverjum einstaklingi en talið hafði verið mögulegt . Theranos sótti 400 milljónir dollara í hlutafé til fjárfesta og var félagið metið á 9 milljarða dollara . Holmes komst á auðmannalista Forbes yfir þá einstaklinga sem eru taldir eiga meira en milljarð dollara vegna eignarhlutar hennar í Theranos . Árið 2015 kom í ljós að fæstar fullyrðingar Holmes og Theranos stóðust og gengið hafi verið langt í að að koma í veg fyrir að svikin kæmu upp . Holmes og aðrir stjórnendur Theranos hafa síðan þá verið til rannsóknar í Bandaríkjunum vegna málsins . Theronos var lýst gjaldþrota í september 2018 .